[{"text_idx": "#000001", "text": "Karl Madis on juba pikki aastaid publikut ro\u0303o\u0303mustanud lauludega ning saksofoni- ja suupillima\u0308nguga. Ta on Mahavoki esimese koosseisu solist ja Karavani solist 35 aastat. Arvudes ta\u0308psemaks minnes: 40 aastat laval ja viimased 25 aastat vedanud ka sooloprojekti."}, {"text_idx": "#000002", "text": "Millal tundsid, et muusika on sind pa\u0308riselt endale saanud?"}, {"text_idx": "#000003", "text": "Eks alguse andis ikka kodu, kus muusika oli va\u0308ga ta\u0308htsal kohal. Isa ja vanaema ma\u0308ngisid pille ja laulsid igal ta\u0308htsal su\u0308ndmusel ja see oli minu meelest a\u0308ge! Ellerheina lastekoor ja viiuli o\u0303ppimine oli siis juba loogiline ja\u0308tk. Vanaemad kinkisid mu o\u0303ele klaveri, mida sain ka mina o\u0303ppida ja vanaema raha eest sain endale pa\u0308ris enda saksofoni. Kitarre oli meil kodus mingil ajal viis kuni seitse ja u\u0308ks lapsesuurus, mis oli mul alguses paras harjutamiseks."}, {"text_idx": "#000004", "text": "Eestlane pole aldis kiitma, kuid hea so\u0303na kahtlemata inspireerib ja innustab. Millal sind viimati kiideti muusika eest?"}, {"text_idx": "#000005", "text": "Minu jaoks on ainuke kiitus aplaus, mida on siiani jagunud igale esinemisele ja neid on elu jooksul olnud va\u0308ga va\u0308ga palju."}, {"text_idx": "#000006", "text": "Keda ise kiidaksid Eesti muusikamaastikul?"}, {"text_idx": "#000009", "text": "Mul on ku\u0308ll G. Otsa nimelise muusikakooli lo\u0303petamise paber olemas, aga seda pole mul kunagi vaja olnud. Ega paber ei anna to\u0303esti midagi, aga nooditundmine annab vo\u0303imaluse ma\u0308ngida, mida tahad, mitte seda, mida oskad. Veelgi ta\u0308htsam on aga tutvus nendega, kes sinu ajal o\u0303pivad ja kellega on palju toredaid ma\u0308lestusi. Peale kooli lo\u0303ppu aga on palju ka koosto\u0308o\u0308d tehtud. Kool muudab ka muusikalisi eelistusi, sest avardab muusikalist maitset ja annab teadmisi. Sellepa\u0308rast vo\u0303iks DJ-d ka\u0308ia ka muusikakoolis. Tuleb kasuks kas vo\u0303i sellepa\u0308rast, et saadaks aru, kui suur to\u0308o\u0308 tuleb teha enne lavale jo\u0303udmist. Kool na\u0308itab a\u0308ra, kes on vo\u0303imeline pu\u0308henduma."}, {"text_idx": "#000010", "text": "Mis ja kus on koht, kus vabal o\u0303htul meelsasti aega veedaksid? Kui on avalik koht, siis kes vo\u0303iks olla seal laval?"}, {"text_idx": "#000012", "text": "Soovita pala, plaati vo\u0303i kontserti, mis sinu arvates on (viimase aja) parimaid kuulamiselamusi."}, {"text_idx": "#000016", "text": "Minu palvel sai kuulamiseks u\u0308les riputatud ka eriline teos \u2013 Eesti esimene suupillikontsert. U. Sisaski suupillikontserdi \"La\u0308a\u0308nemere vetevanad\" (solist Karl Madis) Narvas salvestatud kontsertesitus."}, {"text_idx": "#000017", "text": "Kui lubad endale unistada, siis mis vo\u0303iks Eestis tegevmuusiku jaoks paremini (korraldatud) olla?"}, {"text_idx": "#000018", "text": "Raske o\u0308elda, mida muuta, aga a\u0308ri ja ainult a\u0308ri teeb kurvaks. Produtseerimisfirmad vo\u0303tavad noore andeka artisti, pigistavad ko\u0303ik va\u0308lja, mis vo\u0303imalik, ja siis vo\u0303tavad ja\u0308rgmise. See on minu meelest suur oht, sest artist, kes ei ole harjunud ise oma asju ajama, ise mo\u0303tlema, mida tahab laulda, ise oma artistiks olemist kujundama, mis talle ja\u0308tab tema isikupa\u0308ra, ja\u0308a\u0308b varem vo\u0303i hiljem lageda taeva alla. Kust tulevad siis tulevikus artistid, kes on rahvale ro\u0303o\u0303muks 30\u201360 aastat ja saavad eluto\u0308o\u0308preemiaid?"}]